b'\n_START_ARTICLE_\nT-40\n_START_SECTION_\nZgodovina tanka\n_START_PARAGRAPH_\nT-40 je pri\xc5\xa1el kot zamenjava za tanka T-37 in T-38. Zamenjavo so za\xc4\x8deli pripravljati avgusta 1939. Naredili so dva prototipa 010. Ta sta bila nato poslana v moskovsko tovarno #37. Opravili so ve\xc4\x8d testov in posku\xc5\xa1ali izbolj\xc5\xa1ati vse napake katere so se pojavile na prej\xc5\xa1njih dveh modelih. 19. decembra 1939 je bil tank sprejet v proizvodnjo. Moskovska tovarna #37 je do 1. marca 1940 pripravila 3 prototipne modele tanka T-40. Do 1. avgusta jih je bilo naro\xc4\x8denih in narejenih \xc5\xa1e 15. Nato se je za\xc4\x8dela mno\xc5\xbei\xc4\x8dna proizvodnja tega tanka. Serijska proizvodnja se je za\xc4\x8dela 1. oktobra. _NEWLINE_Poleti leta 1940 sta Georgij Konstantinovi\xc4\x8d \xc5\xbdukov (poveljnik sovjetskega general\xc5\xa1taba) in Semjon Konstantinovi\xc4\x8d Timo\xc5\xa1enko (obrambni minister) bila zelo presene\xc4\x8dena nad zmo\xc5\xbenostmi moskovske tovarne #37. Zavzemala sta se \xc5\xa1e za njeno posodobitev in pove\xc4\x8danja proizvodnje zmogljivosti. Tudi to je zelo vplivalo na nadaljnji razvoj tanka. Sprva so na\xc4\x8drtovali proizvodnjo stotih tankov do konca leta, vendar so jih naredili le 37 (brez 6 eksperimentalnih). Leta 1941 je bila proizvodnja pove\xc4\x8dana in do 22. junija je bilo narejenih 179 tankov.  _NEWLINE_V sovjetski vojski je zelo primanjkovalo tankov, zato so hoteli proizvodnjo pove\xc4\x8dati. Pove\xc4\x8dali so jo tako, da so poenostavili tank. Odstranili so mu radio in amfibijske sposobnosti. V juliju je bilo narejenih 60 moderniziranih tankov. Sprva so se te tanki imenovali isto, vendar so jih po vojni preimenovali v T-40S (S je pomenilo sukhoputniy, slovensko kopenski). V letu 1941 jih je bilo narejenih 443._NEWLINE_Sprva je bil tank uporabljen kot drugi tank (T-26, serija BT) in ne kot na\xc4\x8drtovano izvidni\xc5\xa1ki tank. Najve\xc4\x8d so bili uporabljeni v bitki za Moskvo. Bili so zelo uporabni v mo\xc4\x8dvirjih, kjer drugi ve\xc4\x8dji in te\xc5\xbeji tanki niso bili toliko primerni. Sredi leta 1941 so se te tanki skoraj umaknili iz uporabe. vrnili so se \xc5\xa1ele pri pre\xc4\x8dkanju rek (na primer reko Dnjeper), kjer so sovjetski vojski zelo koristili. Od leta 1946 naprej so jih uporabljali kot trena\xc5\xbeni tanki za \xc5\xa1olanje posadk.'